open-index/open-wikipedia-markdown huggingface dataset:
Kostol Nanebovzatia Panny Márie (Topoľčany)

**Kostol Nanebovzatia Panny Márie** sa nachádza na Námestí M. R. Štefánika v Topoľčanoch. Najstaršia písomná zmienka je z roku 1285.

Kostol v roku 1731 vyhorel. Terajší vzhľad rímskokatolíckeho kostola je z rokov 17901802. Kostol sa nachádza v strede historického námestia. Je zasvätený Nanebovzatiu Panny Márie a zdobený barokovou výmaľbou. Kostol sa považuje za neskorobarokové dielo. Postavený bol s finančnou podporou baróna Stummera. Do vybavenia kostola patrí i pieta Sedembolestnej Panny Márie, ktorá sa považuje za zázračnú. 1. septembra 2009 bol konsekrovaný nový oltár. Svätú omšu slúžil nitriansky diecézny biskup Mons. Viliam Judák.

## Referencie

## Iné projekty

Topoľčany
Kategória:Kostoly v Topoľčanoch
Topoľčany
Topoľčany
Džanet

thumb|Monumentálna socha Ramesseho II. a pylón z Tanidy
**Džanet** () alebo **Tanis** (), dnes **Sán al-Hadžar** (), bolo staroegyptské mesto v severovýchodnej časti nílskej delty, hlavné mesto 19. dolnoegyptského nomu, sídlo vládcov 21. a 22. dynastie a možno identické s hlavným mestom Hyksósov Avaris. Pôvodne ležalo v Tanidskom ramene Nílu, ktoré je dnes zanesené naplaveninami.

## Dejiny
Džanet bol založený v neskorších rokoch 20. dynastie a stal sa hlavným mestom Egypta počas nasledujúcej 21. dynastie. Z neho pochádzal aj Nesbanebdžed I. (Smendes), zakladateľ 21. dynastie. Za 22. dynastie si Džanet udržal postavenie politického centra Egypta, hoci iné, súperiace dynastie mali sídla v iných mestách. Aj po tomto období zostal významným obchodným centrom a strategickým bodom až do 6. stor. po Kr., kedy hrozilo, že bude zaplavený neďalekým jazerom Manzala a preto bolo mesto opustené. Vysťahovaní obyvatelia založili neďaleko mesto Tennis.

## Archeologické vykopávky
V Džanete sa nachádzajú ruiny mnohých chrámov vrátane najdôležitejšieho, chrámu zasvätenému Amonovi, a kráľovské pohrebisko z Tretieho prechodného obdobia. Na tomto mieste sa nachádza jediná známa neporušená hrobka faraóna (Tutanchamonova hrobka bola narušená už v staroveku). Veľká časť materiálu použitého na stavbu miestnych chrámov pochádza zo staršieho mesta Piramesse, preto sa egyptológovia v minulosti domnievali, že Džanet je totožný s Piramesse.

Hlavným lokálnym bohom bol Amon, ktorý spolu s manželkou Mut a synom Chonsom tvorili tanidskú triádu. Táto božská trojica bola totožná s tébskou božskou trojicou, čo dovoľuje mnohým odborníkom hovoriť o Džanete ako o „Tébach severu“.

## Iné projekty

Kategória:Zaniknuté sídla v Egypte
Punt (staroveký Egypt)

**Punt** alebo **Ta-Nedžer** alebo **Puenet** (krajina boha) bola „zlatá“ krajina na východ od starovekého Egypta, z ktorej prúdil do Egypta exotický tovar ako zlato, vonné živice, eben, slonovina, otroci a divé zvieratá. Všetky naše informácie o Punte pochádzajú zo staroegyptských obchodných záznamov. Jej poloha je dnes sporná, do úvahy dnes prichádza prakticky len územie v Somálsku (pozri aj Puntland) či Eritrea alebo územie v Levante.

Výpravu do tejto krajiny vyslala a financovala aj kráľovná Hatšepsovet, no sama sa jej nezúčastnila. Záznamy o krajine sú hlavne v jej zádušnom chráme v Dér el-Bahrí. Ďalšia významná výprava do Puntu sa uskutočnila oveľa neskôr za vlády Ramessseho III. (1183/82–1152/51). 





Kategória:Geografia starovekého Egypta
Advanced Configuration and Power Interface

**Advanced Configuration and Power Interface** (ACPI) je špecifikácia a otvorený priemyselný štandard, ktorý bol prvýkrát uvedený v decembri 1996 a vyvinuli ho spoločnosti HP, Intel, Microsoft, Phoenix a Toshiba, ktorý definuje spoločné rozhrania na rozpoznávanie hardvéru, konfiguráciu základnej dosky a zariadení a správu napájania. Podľa špecifikácie je to kľúčový prvok v konfigurácii a správe napájania riadenej operačným systémom (OSPM).

Posledná verzia špecifikácie ACPI je 4.0, bola vydaná 16. júna 2009 a je možné ju stiahnuť z acpi.info .

## Externé odkazy
* Advanced Configuration and Power Interface Specification
* Stránka ACPI
* Stránka o ACPI u firmy Intel
* Intel's ACPI Component Architecture

Kategória:BIOS
Kategória:Rozhrania
Arantxa Sánchezová Vicariová

**Arantxa Sánchezová Vicariová** (neprechýlene Arantxa Sánchez Vicari; * 18. december 1971, Barcelona, Španielsko) je bývalá španielska profesionálna tenistka a bývalá svetová jednotka v rebríčku WTA. Počas svojej kariéry vyhrala 29 turnajov WTA v dvojhre a 69 turnajov vo štvorhre.

## Finálové účasti na turnajoch WTA (188)

### Dvojhra - výhry (29)

### Dvojhra - prehry (48)

### Štvorhra - výhry (69)

### Štvorhra - prehry (42)

## Iné projekty

## Externé odkazy

* Arantxa Sánchezová Vicariová na stránkach International Tennis Hall of Fame 

Kategória:Osobnosti z Barcelony
Kategória:Španielski tenisti
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Víťazky Fed Cupu
Kategória:Víťazi Hopmanovho pohára
Kategória:Súrodenci v tenise
Kategória:Medzinárodná tenisová sieň slávy
Igor Fiodorovič Stravinskij

**Igor Fiodorovič Stravinskij** (* 17. jún 1882, Oranienbaum – † 6. apríl 1971, New York) patrí medzi legendárne postavy modernej hudby 20. storočia.

## Život
Bol žiakom Nikolaja Rimského-Korsakova a na začiatku jeho tvorby ho naplno zaujala ruská ľudová kultúra.

Vrcholnými dielami z tohto obdobia sú: *Vták ohnivák, Petruška, [[Svätenie jari]], Svadba*... Východiskovým bodom v nich bola ruská ľudová pieseň. Stravinského baletné diela z tohto obdobia sa stali súčasťou repertoára tanečného súboru S. P. Ďagileva.

V roku 1934 sa skladateľ usadil v Paríži. Stal sa vyhraneným predstaviteľom medzinárodnej hudobnej avantgardy. Z tohto obdobia pochádza 45 skladieb, ktoré sú napísané v rozličných náladách – *Pulcinella, Bozk víly, Apollon Musagéte a Hra v karty, Žalmová symfónia, Kráľ Oidipus, Koncert pre dva klavíry, Okteta pre dychové nástroje, Ebenový koncert pre džezový orchester* a iné. Napriek tomu, že *Ebenový koncert pre džezový orchester* bol napísaný v džezovej forme, je to prepracované dielo vysokej hodnoty.

Po vojne prežitej v Amerike sa Stravinskij stal roku 1945 občanom USA. V tomto období začal tvoriť na diela na tzv. *seriálne techniky*, ktoré v Európe rozvíjala najmä II. viedenská škola a A. Webern. Sem patria skladby *Mouvements pre klavír a orchester, Septeto, Pomník Gesualdovi di Venosa pre orchester, Canticum sacrum, Abrahám a Izák a Kázeň, rozprávanie a modlitba*, ktorým chcel ľudstvu pripomenúť morálne hodnoty kresťanstva. 

Igor Stravinskij zomrel v požehnanom veku ako nestor svetovej avantgardnej hudby. Bol pochovaný v Benátkach.

## Iné projekty

Kategória:Ruskí hudobní skladatelia
Kategória:Baletní skladatelia
Kategória:Skladatelia vážnej hudby 20. storočia
Kategória:Modernistickí hudobní skladatelia
Kategória:Skladatelia neoklasicizmu
Kategória:Hollywoodsky chodník slávy
Kategória:Naturalizované osobnosti USA
Kategória:Absolventi Petrohradskej štátnej univerzity
Hoskora (potok)

**Hoskora** je potok na rozhraní dolného Turca a Horného Považia, vytvára hranicu medzi okresmi Martin a Žilina. Je to pravostranný prítok Váhu, meria 6,2 km a je tokom III. rádu.

## Prameň

Pramení v Malej Fatre, v podcelku Krivánska Fatra, v časti Krivánske Veterné hole, na juhozápadnom svahu Suchého (), pod Sedlom pod Suchým, v nadmorskej výške približne 

## Opis toku

Od prameňa tečie najprv na juhozápad, preteká Pekelnou dolinou, vytvára oblúk prehnutý na juh a pokračuje na severozápad územím národnej prírodnej rezervácie Suchý. Z pravej strany ďalej priberá prítok () zo západného svahu Suchého, na krátkom úseku tečie na západ a opäť sprava priberá prítok z oblasti Chaty pod Suchým. Potom tečie juhozápadným smerom, pričom sa výrazne esovito stáča, zľava priberá dva krátke prítoky prameniace severne od kóty 873,8 m, sprava prítok z juhovýchodného svahu Plešela (), opäť zľava prítok vznikajúci severozápadne od kóty 873,8 m. Nasleduje krátky pravostranný prítok z južného svahu Plešela a ľavostranný prítok spod Kľačianskej Magury (), vzápätí oblúkom zo severu obteká masív Hrádku () s rovnomennou prírodnou rezerváciou. Odtiaľ pokračuje západným smerom dolinou Hoskora, pričom po pravom brehu vedie hranica národnej prírodnej rezervácie Krivé a výrazným oblúkom ohnutým na sever sa stáča k ústiu juhojuhozápadným smerom. Z ľavej strany ešte priberá prítok prameniaci severozápadne od kóty 920,8 m a v oblasti Strečnianskeho prielomu ústi pri osade Jánošíkovo v nadmorskej výške cca  do Váhu.

## Referencie
 

Kategória:Potoky na Slovensku
Kategória:Povodie Váhu
Kategória:Vodné toky v Krivánskej Fatre
Kategória:Vodné toky v okrese Žilina
Kategória:Vodné toky v okrese Martin
Kúr (potok)

**Kúr** je potok na Hornom Považí, vo východnej časti okresu Žilina. Je to ľavostranný prítok Varínky, meria  a je tokom IV. rádu.

Pramení v Malej Fatre, v podcelku Krivánska Fatra, v časti Krivánske Veterné hole, pod sedlom Priehyb (), na severnom svahu Stratenca v nadmorskej výške približne  V pramennej oblasti tečie severozápadným smerom cez Kukurišovu dolinu v rámci územia národnej prírodnej rezervácie Suchý, zľava priberá tri krátke prítoky zo severných svahov Stratenca, sprava dva prítoky z juhovýchodných svahov vrchu Príslopok () a na krátkom úseku tečie na západ. Opúšťa územie rezervácie, v blízkosti Kukurišovej jaskyne priberá zľava krátky prítok, esovito sa stáča a z ľavej strany priberá významný prítok z Haviarskej doliny (). Následne priberá sprava prítok z juhojuhovýchodného svahu Prostej (), z tej istej strany prítok z lokality Ondrejová a potok pokračuje severozápadným smerom rovnomennou dolinou. Ďalej priberá štyri ľavostranné prítoky; zo severovýchodného svahu Kopy (), prítok () spod sedla Brestov (), ďalší zo severovýchodného svahu Jedľoviny () a tiež prítok zo severného úpätia Jedľoviny. Ďalej opúšťa územie Národného parku Malá Fatra, vstupuje do Žilinskej kotliny, do podcelku Varínske podolie, kde sa rozvetvuje na dve ramená. Pravé rameno tečie severoseverozápadným smerom západne od obce Dolná Tižina a v blízkosti obce Stráža sa v nadmorskej výške cca  vlieva do vedľajšieho ramena Varínky. Ľavé rameno (cca ) tečie sprvu súbežne s pravým ramenom na severozápad, následne sa stáča na západ a juhovýchodne od obce Krasňany sa v nadmorskej výške cca  vlieva do Jedľoviny.

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Krivánskej Fatre
Kategória:Vodné toky v okrese Žilina
Prepis

**Prepis** alebo **transkripcia** môže byť:
* v jazykovede a literatúre:
** pozri transkripcia (jazykoveda)
** prevod textu do iného pravopisu, do blízkeho jazyka (teda preklad do blízkeho jazyka) alebo do novšej spisovnej normy
** prevod do iného umeleckého žánru (napr. televízny prepis poviedky)
* v hudbe: úprava skladby pre iné obsadenie, pozri transkripcia (úprava skladby)

**Prepis** môže byť aj:
* chyba pri prepisovaní
* v práve: písomný prevod majetku na inú osobu, pozri prepis (právo)
* prepracovanie literárneho diela na televíznu hru alebo inú formu exploatácie literárnej predlohy
* v technike: technické prenesenie obrazového alebo zvukového signálu z jedného zdroja na druhý (napr. prepis z kinematografického filmu na televízny magnetický záznam), pozri prepis (technika)

**Transkripcia** môže byť aj:
* v molekulárnej biológii: prepis genetických informácií z DNA pomocou RNA, pozri transkripcia (genetika)
* v hudbe: grafický záznam znejúcej hudby, pozri transkripcia (hudba)

## Referencie
Majstrovstvá Európy v ľadovom hokeji 1910

**Majstrovstvá Európy v ľadovom hokeji 1910** boli historicky prvými majstrovstvami Európy v ľadovom hokeji. Uskutočnili sa v dňoch 10. až 12. januára 1910 v&nbsp;Les Avants vo Švajčiarsku. Išlo o prvé majstrovstvá Európy usporiadané pre národné hokejové mužstvá, ktoré už vtedy boli členmi Medzinárodnej hokejovej federácie. Turnaja sa zúčastnili štyri mužstvá, ktoré odohrali vzájomné zápasy. Titul získala bez prehry Veľká Británia.

## Výsledky

## Konečné poradie

;Legenda
* Por. – poradie
* Z – počet odohraných zápasov
* V – počet výhier
* R – počet remíz
* P – počet prehier

## Externé odkazy
* (cz) avlh.sweb.cz/ 

Kategória:Ľadový hokej v 1910
Kategória:Ľadový hokej vo Švajčiarsku
Kategória:Majstrovstvá Európy v ľadovom hokeji
Ľubovniansky skanzen

**Ľubovniansky skanzen** je národopisná expozícia v prírode, ktorá predstavuje kultúrne hodnoty etnicky zmiešaného regiónu severovýchodného Spiša a severozápadného Šariša, kde po stáročia vedľa seba žili Slováci, Nemci, Rusíni, Gorali a Židia. Svojím charakterom tak predstavuje jedinečnú rôznorodosť života v tejto oblasti. Spolu tu je 15 domov a gréckokatolícka drevená cerkev z Matysovej z roku 1833, zasvätená sv. Michalovi archanjelovi.

## Galéria

Súbor:CastleStaraLubovna13Slovakia9.JPG|
Súbor:Stara Lubowla, Slovakia.jpg|
Súbor:Carpathian Ethnography Project - team in Stará Ľubovňa, Slovakia 2017.jpg|
Súbor:Skansen w Starej Lubowni (Stará Ľubovňa). Słowacja. Po prawej stronie widoczny jest kościół grekokatolicki z Matysovej..jpg|
Súbor:Skanzen Stará Ľubovňa 1.jpg|
Súbor:Stara_Lubovna_castle_ID_710-9750.JPG|
Súbor:Stará Lubovna 8.jpg|
Súbor:Spisska Lubovna 028.jpg|
Súbor:Spisska Lubovna 033.jpg|
Súbor:Spisska Lubovna 037.jpg|


## Pozri aj
* Skanzen

## Iné projekty

## Externé odkazy
* Ľubovniansky skanzen

Kategória:Stará Ľubovňa
Kategória:Skanzeny na Slovensku
Kategória:Múzeá v Prešovskom kraji
Dom ľubovnianskeho mešťana

thumb|Dom ľubovnianskeho mešťana
**Dom ľubovnianskeho mešťana** je múzeum, ktoré sa nachádza na Námestí sv. Mikuláša v centre Starej Ľubovne. Expozícia múzea demonštruje život strednej vrstvy v 19. storočí. Odkrýva štýlové bývanie so zachovanou čiernou kuchyňou, dielňu výroby papiera, modrotlače a mincovňu.

Kategória:Múzeá na Slovensku
Kategória:Stará Ľubovňa
Kategória:Múzeá v Prešovskom kraji
Bratislavská regionálna koľajová spoločnosť

[thumb|Motorový rušeň [Motorový rušeň 740|radu 740 s logom BRKS]]

**Bratislavská regionálna koľajová spoločnosť a. s.** (skratka a VKM: **BRKS**) bol alternatívny železničný dopravca, založený Bratislavským samosprávnym krajom ako reakcia na ukončenie osobnej dopravy na tratiach 112 Zohor – Plavecký Mikuláš a 113 Zohor – Záhorská Ves vo februári 2003.

V spoločnosti mal kraj 51% vlastnícky podiel, 4% vlastnili obce Záhorská Ves, Vysoká pri Morave, Rohožník a Lozorno. Partnermi zo súkromného sektora boli ŽOS Vrútky s 20%, Wagon Service Travel s 12% a Connex Transport AB s 13% podielom.

14. septembra 2011 bol na spoločnosť vyhlásený konkurz.

## Dopravná činnosť
### Osobná doprava
Od 4.júna 2003 mala spoločnosť licenciu na prevádzkovanie železničnej dopravy. Od 7. júla 2003 spustila dopravu na trati Zohor – Záhorská Ves, od 2. septembra ju rozšírila o úsek Bratislava – Zohor. Spoločnosť plánovala prevádzku osobnej dopravy i úseku trate 112 Zohor – Plavecký Mikuláš Zohor-Rohožník a na smery Trnava a Malacky, avšak kvôli nedostatku financií i pojazdných vozidiel postupne opustila aj svoje pôvodné trate. Od decembra 2005 bola na trati 112 osobná doprava zastavená a dopravu na trati 113 prevzala v roku 2006 späť ZSSK.

### Nákladná doprava
Ako riešenie krytia strát z osobnej dopravy vstúpila BRKS do nákladnej dopravy, najprv prepravou cementu z Česka do Maďarska, neskôr vozbou ďalších ucelených nákladných vlakov, pri ktorej zotrvala aj po zastavení osobnej dopravy.

## Vozidlový park
Osobnú dopravu zahájili s motorovými vozňami radu 830, ktoré odkúpili od ZSSK. V máji 2007 doviezli dve motorové jednotky Plan U odkúpené od holandskej spoločnosti NS Reizingers s evidenčnými číslami 193 a 125. Dodané mali byť ešte ďalšie štyri kusy týchto jednotiek, avšak pre problémy s financovaním k tomu nedošlo. BRKS o ich plánovanom využití neinformovala, neoficiálne sa hovorilo o nasadení na trase Bratislava – Zvolen – Košice. Z plánov však zišlo a po dlhodobom odstavení boli jednotky rozobraté v areáli bratislavského Istrochemu.

V nákladnej doprave využívali staršie rušne odkúpené od ZSSK a Českých dráh. V júni 2007 si od nemeckej lízingovej spoločnosti Dispolok prenajali rušeň Siemens ER20, ktorý po deviatich mesiacoch vrátili.

## Referencie

Kategória:Podniky v Bratislave
Kategória:Doprava v Bratislavskom kraji
Kategória:Slovenské železničné spoločnosti
Kategória:Zaniknuté podniky na Slovensku
Regionálna koľajová spoločnosť
Kalvária

**Kalvária** môže byť:

*pôvodne: „hora lebiek“ – miesto ukrižovania Ježiša, teda skala Golgota v Jeruzaleme, pozri Golgota
*vo výtvarnom umení - plastické alebo maľované znázornenie Ukrižovania so skupinou postáv, pozri kalvária (výtvarné umenie)
*v architektonicko-umeleckom a spirituálnom význame - pútnické miesto so zastaveniami krížovej cesty a skupinou Ukrižovania, pozri kalvária (pútnické miesto)
*názov konkrétnych kalvárií-krížových ciest, napríklad:
**Kalvária (Banská Bystrica)
**Kalvária (Banská Štiavnica)
**Kalvária (Bardejov)
**Kalvária (Bratislava)
**Kalvária (Hlohovec)
**Kalvária (Košice)
**Kalvária (Nitra)
**Kalvária (Prešov)
**Kalvária (Vysoké Tatry)
Punt

**Punt** môže byť:
*krajina na východ od starovekého Egypta, pozri Punt (staroveký Egypt)
*stužková ozdoba ženských krojov, ktorá zakrýva vpradu šnurovanie živôtika, pozri punt (ozdoba)
*úkon v americkom futbale, rugby a podobne, pozri punt (futbal)
*libra (funt) po írsky
*osoba:
**Jos Punt, holandský biskup
**Steve Punt, britský komik

## Pozri aj
*Puntland
Kostol svätého Kríža (Prešov)

**Kostol svätého Kríža** je kostol v Prešove.

Barokový kostolík postavili na Kalvárii v roku 1753. Stavbu viedol František Perger, ktorý staval Kalváriu v Banskej Štiavnici a po jej dostavaní prišiel v roku 1751 do Prešova.

Nástenné maľby v interiéri sú dielom prešovského maliara Ondreja Trtinu, ktorý vyzdobil takisto oltár s motívom Golgoty (roku 1765), inšpirovaný Kalváriou v Banskej Štiavnici. Ondrej Trtina pôsobil na viacerých miestach východného Slovenska, najviac na Spiši, ale vracal sa aj do Prešova. Nástennými maľbami vyzdobil mnohé kostoly, napr. minoritský kostol sv. Ducha  v Levoči, kaplnku rodiny Zámojskovcov-Wengerskovcov v Nižnej Šebastovej, pripisuje sa mu obraz sv. Rodiny na bočnom oltári minoritského kostola v Levoči (1758). V kostole sv. Kríža pri využití bohatých farieb a svetla, vnikajúceho  malými kazulovitými a oválnymi oknami tak vytvoril v neveľkom interiéri iluzívny vrcholne barokový priestor, pôsobiaci opticky oveľa väčším dojmom. V kostole nad oltárom sú tri kríže a socha Panny Márie, sv. Jána apoštola a Márie Magdalény. 

V roku 1766 boli postavené dve bočné kaplnky po oboch stranách kostola a nižšie na prístupe k objektu situovaná budova s balkónom s plastikou „Ecce homo!“. Orgán inštalovali roku 1768 a v nasledujúcom roku slávnostne vysvätili kostol s celým dovtedy stojacim komplexom Kalvárie. V  kostole  sú tri zvony, z roku 1752, 1774 a 1824. Posledný z nich bol odliaty v prešovskej dielni z dela z roku 1544, ktoré bolo nájdené v mestskej priekope. 

## Referencie
* Kónya, P.: Za hradbami

## Iné projekty

Kríž
Kategória:Architektúra z 1753
Prešov
Kostol svätého Kríža

**Kostol svätého Kríža** môže byť:
*Kostol svätého Kríža (Devín)
*Kostol svätého Kríža (Prešov)

Kríž
Kategória:Kostoly zasvätené svätému Krížu
Tanis

**Tanis** môže byť:
*staroegyptské mesto, pozri Džanet
*mesto vo Francúzsku v dpt. Manche, pozri Tanis (Manche)
Školenie

**Školenie** môže byť:
* vyučovanie, vzdelávanie, spravidla v kurzoch a po vychodení vlastného školského systému (najmä pre podnikových zamestnancov), pozri vyučovanie, vzdelávanie, podnikové školenie
* zastarano: školské vzdelanie
Malostranská (stanica pražského metra)

**Malostranská** je jedna zo staníc pražského metra. Nachádza sa na trase A, medzi stanicami Hradčanská a Staroměstská. Otvorená bola spolu s prvým úsekom trasy, v 12. augusta 1978. Nachádza sa pri rieke Vltave a zabezpečuje priamu dopravnú obsluhu Malej Strany. V roku 2004 bola najmenej vyťaženou stanicou na trase A.

## Charakteristika stanice
Malostranská je razená stanica s troma loďami, nachádzajúca sa 32&nbsp;m pod Klárovom. Má štyri páry prestupov na nástupište a predĺženú strednú loď. Dostavba dodatočného vestibulu nie je z dôvodu umiestnenia stanice možná. Z Malostranskej vedie jeden vestibul, ktorý je s nástupišťom spojený pomocou dvoch trojíc eskalátorov. Stanicu zdobí svetlý i tmavý, šedý dekoratívny kameň a hliníkové výlisky v charakteristickej zelenej farbe. Vestibul taktiež zdobia historické reliéfy a sochy, okrem iného replika sochy „Nádej“ od Bernarda Brauna. 

Stanicu postavili v rokoch 1973 až 1978, pričom na jej výstavbu bolo použitých 248 miliónov Kčs. V roku 2002, počas povodní, bola stanica zatopená vodou. 

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Malá Strana
Kategória:Architektúra z 1978
Velický potok (prítok Popradu)

**Velický potok** je tatranský potok bystrinného charakteru, preteká územím okresu Poprad. Je to významný ľavostranný prítok Popradu, meria 22 km, je tokom IV. rádu a priemerná lesnatosť povodia dosahuje 40%.

## Prameň
Velický potok vzniká vo Vysokých Tatrách na južnom svahu Velického štítu (2 319 m n. m.), v ľadovcovom kotle pod Poľským hrebeňom (2 200 m n. m.), kde vyteká z Horných Velických pliesok v nadmorskej výške približne 2 120 m n. m. 

## Opis toku
V pramennej oblasti tečie juhovýchodným smerom prudkým spádom cez Velickú dolinu, najprv preteká Dlhé pleso (1939,0 m n. m.), odtiaľ tečie juhovýchodným smerom k pliesku Kvetnica, pričom zľava priberá prvý stály prítok spod Bradavice (2 476,0 m n. m.). Následne sa stáča severojužným smerom, tečie cez Velické pleso (1 665,5 m n. m.), opäť sa stáča juhovýchodným smerom a vstupuje do Tatranského podhoria. Pod Veľkým Krížnym kopcom (1 323,5 m n. m.) mení smer toku, tečie severojužným smerom, sprava priberá Hromadnú vodu, zľava sa oddeľuje Nová voda a koryto výrazne meandruje. Následne vstupuje do Popradskej kotliny, kde severne od Batizoviec priberá sprava rameno Batizovského potoka, stáča sa juhovýchodným smerom a severovýchodne od Svitu priberá aj hlavné koryto Batizovského potoka (704,8 m n. m.). Ďalej už tečie výlučne východným smerom, z ľavej strany priberá vody Gerlachovského potoka a tečie mestom Poprad, kde aj ústi.

## Geomorfologické celky
*Tatry, geomorfologický podcelok Východné Tatry, geomorfologická časť Vysoké Tatry
*Podtatranská kotlina, geomorfologické podcelky:
**Tatranské podhorie
**Popradská kotlina, geomorfologické časti Lomnická pahorkatina, Popradská rovina

## Prítoky
*pravostranné: Hromadná voda, prítok z lokality Diery, rameno Batizovského potoka, Batizovský potok
*ľavostranné: prítok z juhozápadného svahu Bradavice, rameno Novej vody, prítok z oblasti Velického lesa, Gerlachovský potok

## Ústie
Do Popradu sa vlieva na území mesta Poprad (južne od Spišskej Soboty, v blízkosti Aquacity Poprad) v nadmorskej výške cca 665 m n. m. 

## Obce
*mesto Vysoké Tatry (netečie intravilánom, len v blízkosti osady Tatranská Polianka)
*obec Batizovce (nepreteká intravilánom, iba severovýchodnou časťou katastrálneho územia)
*mesto Poprad, mestské časti Veľká a Spišská Sobota

## Referencie

Kategória:Potoky na Slovensku
Kategória:Povodie Popradu
Kategória:Vodné toky vo Vysokých Tatrách
Kategória:Vodné toky v Tatranskom podhorí
Kategória:Vodné toky v Popradskej kotline
Kategória:Vodné toky v okrese Poprad
Cvičenie (fáza vyučovania)

**Cvičenie** je fáza vyučovacieho procesu zameraná na overenie a prehĺbenie vedomostí, vytváranie senzorických, motorických zručností a intelektuálnych zbehlostí; ako upevňovacia metóda vyučovania zabezpečuje zámerné opakovanie, tréning s cieľom upevniť pozitívne záujmy, postoje, rozvinúť schopnosti a zručnosti (motorické aj intelektuálne), vytvoriť návyky potrebné v životnej praxi. Od jednoduchého opakovania sa odlišuje premenlivosťou podmienok a používaním vedomostí a zručností v nových súvislostiach.

## Iné projekty

Kategória:Pedagogika
Gerlachovský potok

**Gerlachovský potok** môže byť:

* prítok Tople, pozri Gerlachovský potok (prítok Tople)
* prítok Velického potoka v povodí Popradu, pozri Gerlachovský potok (prítok Velického potoka)
Tréning

**Tréning** alebo **trénovanie** môže byť:
*všeobecne: 
**sústavná príprava (seba samého), sústavné cvičenie
**posilňovanie, upevňovanie (vôle, odvahy a podobne)
*v športe: plánovité uskutočňovanie programu rôznych cvičení na zlepšenie výkonu športovca, pozri tréning (šport)
*v psychoterapii: súčasť názvov niektorých programov, napr. autogénny tréning
*v ekonomike: podnikové školenie, podnikový výcvik, pozri tréning (školenie)
Edukácia

**Edukácia** môže byť:
*zhruba do 80. rokov 20. storočia: zastaraný výraz pre vzdelávanie (alebo výchovu) alebo súčasť termínov typu koedukácia, reedukácia a podobne
*neologizmus: 
** výchova a vzdelávanie v príslušných ustanovizniach, pozri výchova a vzdelávanie
** výchova, vzdelávanie, komplexné celoživotné rozvíjanie osobnosti človeka, jeho znalostí, schopností, postojov a ďalších kvalít osobnosti pôsobením formálnych výchovných a vzdelávacích inštitúcií a neformálneho prostredia
** súhrnné označenie pre nasledujúce veci: 
***školstvo a osveta
***vychovávanie a vzdelávanie
***vzdelávanie a výcvik
***výučba a mimovýučbová výchova
***pedagógia a andragógia

## Referencie
Gerlachovský potok (prítok Velického potoka)

**Gerlachovský potok** je podtatranský potok, preteká centrálnou časťou okresu Poprad. Je to ľavostranný prítok Velického potoka, meria 9,1 km a je tokom V. rádu.

Pramení v Tatranskom podhorí južne od Tatranskej Polianky, v lokalite Pálenica, v nadmorskej výške približne 943 m n. m. Najprv tečie juhovýchodným smerom, v blízkosti rekreačnej osady pri hoteli Hubert sa stáča na juhojuhovýchod a vstupuje do Popradskej kotliny. Z pravej strany potom priberá Novú vodu, opäť tečie juhovýchodným smerom, pričom preteká intravilánom obce Gerlachov. Za obcou tečie na krátkom úseku východným smerom, zľava priberá najprv prítok z lokality Kopanice, potom z lokality Veľký háj a znovu pokračuje juhovýchodným smerom. Z pravej strany ešte priberá prítok prameniaci severovýchodne od kóty 730,3 m, na dolnom toku mení smer toku viac na juhojuhovýchod a na okraji mesta Poprad sa v nadmorskej výške cca 682 m n. m. vlieva do Velického potoka.

## Referencie

Kategória:Potoky na Slovensku
Kategória:Povodie Popradu
Kategória:Vodné toky v okrese Poprad
Učenie (pedagogika)

**Učenie** je proces zámerného navodzovania činností alebo výsledok získaných skúseností vedúci k získavaniu a rozširovaniu poznatkov k trvalej zmene osobnosti, správania sa, postojov, hodnôt. Učenie môže byť senzomotorické učenie, pamäťové učenie alebo sociálne učenie.

## Proces učenia
Proces učenia je proces usporiadaného vštepovania a začleňovania do svojho poznatkového systému. Je to spôsob ukladania, osvojovania a zapamätávania faktov a súvislostí. Učenie je rozvíjaný kognitívny proces utvárania nových poznatkov rozvoja predispozícii a získavania skúsenosti. Proces sa deje:
* intencionálne - vedome, sústavne, systematicky a zámerne
* funkcionálne - živelne, mimovoľne
* latentne - skryte

Kategória:Pedagogika
Kategória:Vzdelávanie
Kategória:Inteligencia
Učenie (filozofia)

**Učenie** je významový útvar, ktorý pozostáva z myšlienok, zásad nejakého mysliteľa (obyčajne filozofického alebo náboženského) alebo z hlavných ideí nejakého myšlienkového smeru, hnutia. Učenie je predmetom doxografie.

## Externé odkazy
* 

Kategória:Filozofické pojmy
Gerlachovský potok (prítok Tople)

**Gerlachovský potok** je potok v hornom Šariši, v západnej časti okresu Bardejov. Je to ľavostranný prítok Tople, meria 3 km a je tokom VI. rádu.

Pramení vo východnej časti Ľubovnianskej vrchoviny na juhojuhovýchodnom svahu Čiernej hory (672,7 m n. m.) v nadmorskej výške približne 490 m n. m. Od prameňa tečie severojužným smerom, na hornom toku priberá zľava prítok prameniaci severozápadne od kóty 495,0 m, sprava prítok z východojuhovýchodného svahu vrchu Ščob (571 m n. m.) a ďalej už pokračuje v Ondavskej vrchovine. Na strednom toku tečie juhojuhovýchodným smerom, sprava priberá krátky prítok prameniaci severoseverovýchodne od kóty 467,5 m a zľava krátky prítok z juhozápadného svahu Pasiek (478,6 m n. m.). Na dolnom toku už znovu tečie severojužným smerom, preteká intravilánom obce Gerlachov a na južnom okraji obce ústi v nadmorskej výške cca 354 m n. m. do vedľajšieho ramena Tople.

## Referencie

Kategória:Potoky na Slovensku
Kategória:Povodie Tople
Kategória:Vodné toky v okrese Bardejov
Nádvorie Európy

right|thumb|Nádvorie Európy

**Nádvorie Európy** je námestie v Komárne.

Komárno na svojom Nádvorí Európy umiestnilo viac ako štyri desiatky budov, postavených v mierke jedna ku jednej, ktoré reprezentujú architektúru a stavebné slohy typické pre temer všetky európske štáty. Obdivovať, prípadne aj porovnávať je možné budovy z Walesu, Vatikánu, Írska, Talianska, Transylvánie, Islandu či Grónska. Oddýchnuť sa dá na lavičkách pri fontáne nazvanej Milénium. Vládne tu harmonická súhra niekedy absolútne odlišných architektonických znakov. Pri prehliadke pestrofarebných budov možno obdivovať aj sochy patrónov Európy (napr. Márie Terézie, Mateja Korvína, Panny Márie a iných), ktoré dotvárajú atmosféru nádvoria. Nádvorie je obľúbenou zastávkou turistov, ktorých lákajú nielen budovy, ale aj príjemné prostredie vhodne doplnené zeleňou.

## Iné projekty

Kategória:Komárno
Kategória:Námestia na Slovensku
Kostol Navštívenia Panny Márie (Nitra)

**Kostol Navštívenia Panny Márie** je kostol nachádzajúci sa v Nitre. Kostol dal postaviť biskup Imrich Palugyai a stavba v novorománskom slohu bola dokončená v roku 1854. Rekonštruovaná bola v rokoch 1911, potom v 40. rokoch a v 70. rokoch. Donátora pripomína pamätná tabuľa umiestnená v kostole. Posviacku chrámu a kláštora vykonal jeho nástupca biskup Augustín Roškoványi.

Chrám je trojloďový, s priestrannými emporami z troch strán chrámu. Dĺžka hlavnej lode je 21 m, šírka 14,7 m a vnútorná výška hlavnej lode je 14,5 m. Celej stavbe dominuje neogotická veža vysoká 53,5 m, ktorá je zároveň najvyššou kostolnou vežou v Nitre a okolí. Pôvodne bola vyššia a zdobená neogotickými prvkami, no počas bombardovania Nitry za 2 svetovej vojny bola poškodená a o dva roky neskôr následkom silnej víchrice v roku 1947 sa celá vrchná časť veže zrútila spolu so stropom. Aj preto nie je chrám vyhlásený za národnú kultúrnu pamiatku.

## Výzdoba
alt=farský kostol|náhľad|Kostol Navštívenia Panny Márie
Hlavnou ozdobou kostola je vysoký drevený oltár s tromi oltárnymi obrazmi, ktoré vytvoril viedenský maliar Schiller. Sú to obrazy Panny Márie u sv. Alžbety, sv. Imricha a sv. Vincenta de Paul. Pod obrazmi je 12 sôch apoštolov. Kazateľnica je bohato rezbársky zdobená a pozlátená. V západnej empore je umiestnený zdobený dvojmanuálový romantický organ od firmy Rieger. Pod kostolom je priestranná krypta s oltárom, kde boli pochovávané rehoľné sestry.

Dňa 30. júna 1995 na prvé výročie návštevy pápeža Jána Pavla II. v Nitre darovali mestá Nitra a Považská Bystrica pápežovi dar, ktorý je umiestnený práve v tomto kostole. Je to 9 m vysoká socha Ukrižovaného Krista. Socha je vytesaná z jedného stromu a bola pôvodne na mieste stretnutia sv. Otca s mládežou v Janíkovciach.

## Kláštorná časť
Rehoľné sestry rádu sv. Vincenta de Paul sa do tohto objektu nasťahovali v roku 1861 s poslaním vyučovať mladé dievčatá. Okrem kláštorných budov využívali aj školskú budovu, nemocnicu s 12 lôžkami a internát, ktoré tu boli pôvodne umiestnené. Malá nemocnica slúžila ako lazaret pre ranených vojakov počas 1. svetovej vojny.

## Referencie

## Externé odkazy
*

Nitra
Nitra
Navštívenia Panny Márie
Kategória:Architektúra z 1854
Kategória:Neorománske stavby na Slovensku
Cézarova šifra

**Cézarova šifra** je druh šifry, pri ktorej je každé písmeno správy posunuté o *n* pozícií ďalej v abecede, pričom *n* môže byť 1 až *m − 1*, kde *m* je počet znakov príslušnej abecedy.

V prípade písmena vyskytujúceho sa na konci abecedy sa toto písmeno posunie opäť na začiatok abecedy. Správa je zašifrovaná veľmi jednoduchým algoritmom, ak niekto zistí princíp tejto šifry, môže vylúštiť aj ďalšie správy zašifrované týmto spôsobom. 

Táto šifra patrí medzi najznámejšie a najstaršie šifrovacie systémy. Je to bezkľúčový šifrovací systém. Jej vznik siaha do čias pred vyše 2 000 rokmi, do obdobia vlády rímskeho diktátora Caesara, podľa ktorého má aj meno. V tom čase sa táto šifra pokladala za kvalitnú šifru, ktorá slúžila prevažne na vojenské účely. 

## Príklad
Cézarova šifra pre n = 3:

Pre celú slovenskú abecedu

## Použitie

Konkrétny príklad použitia tejto šifry v texte:

*Otvorený text:* Caesar bol génius.

*Zašifrovaný text:* ĎBGŤBŠ DPM ÍHĹKWŤ.

Drobným zdokonalením šifry je aj šifrovanie medzery, ak medzera nie je šifrovaná, tak ľahko možno z krátkych 1-3 písmenových slov, text rozšifrovať.

Obdobou Cézarovej šifry je použitie trojciferného (alebo viacciferného) čísla, napr. 493, pričom písmená na 1, 4, 7 ... mieste sú posunuté o 4 miesta, 2, 5, 8 ... mieste sú posunuté o 9 miest a na 3, 6, 9 ... mieste sú posunuté od 3 miesta. Bez použitia počítačov bola takáto šifra už relatívne silná, ak však dešifrant vedel, aké slovo alebo slová sa v texte musia určite vyskytnúť, bola ľahko prelomiteľná. Podobná šifra bola použitá v románe Julesa Verneho *[[800 míľ po Amazone]]*.

## Pozri aj

* Atbah
* Atbaš
* Albam
* Augustova šifra

Kategória:Kryptológia
San José (sopka)

**San José** je v súčasnosti neaktívny stratovulkán, nachádzajúci sa vo východnej časti Argentíny na hraniciach s Čile, v provincii Mendoza, asi 130&nbsp;km juhovýzápadne od hlavného mesta provincie. Vrchol sopky je tvorený viacerými prekrývajúcimi sa krátermi, troskovými kužeľmi a blokmi lávových prúdov. v 19. a 20. storočí bolo zaznamenaných niekoľko slabších freatomagmatických erupcií, posledná v roku 1960.

## Iné projekty
.

## Externé odkazy
* www.volcano.si.edu  - stratovulkán San José na Global Volcanism Program 

Kategória:Sopky Argentíny
Kategória:Sopky Čile
Kategória:Stratovulkány
Kategória:Vrchy v Argentíne
Kategória:Vrchy v Čile
Kategória:Vrchy v Andách
Kúr

**Kúr** môže byť:
*predvedenie jazdeckých drezúrnych úloh v poradí, ktoré určil súťažiaci jazdec, pozri kúr (jazdectvo)
*oblak/stĺp dymu, pozri dym
*oblak/stĺp pary, pozri para
*oblak/stĺp prachu, pozri prach
*dolina v Malej Fatre, pozri Dolina Kúr
*potok na Slovensku, pozri Kúr (potok)
Pedagogické vedy

**Pedagogické vedy** sú vedy z oblasti pedagogiky.

## Systém/členenie pedagogických vied
a) základné pedagogické vedy: 
*Všeobecná pedagogika:
**Základy pedagogiky
**Didaktika(teória vyučovania) - zaoberá sa vyučovacím procesom, spôsobom odovzdávania vedomostí a zručností zo strany učiteľa a spôsobom prijímania týchto informácií zo strany žiaka
**Teória výchovy– zaoberá sa výchovným pôsobením jednotlivcov, sociálnych skupín na mládež
*Dejiny pedagogiky- je to veda, ktorá sa zaoberá vývojom názorov na výchovu a vzdelávanie, zaoberá sa významnými osobnosťami pedagogiky, skúma prednosti a nedostatky vzdelávacích systémov v predchádzajúcich obdobiach
*Porovnávacia pedagogika- je to spôsob vzdelávania v našich podmienkach, porovnáva školské systémy s inými štátmi, medzi štátmi
*Metodológia pedagogiky

b) aplikované pedagogické vedy:
*podľa veku žiaka:
** pedagogika predškolského veku (3-6)
** pedagogika mladšieho školského veku (6-11)
** pedagogika pubertálneho veku:
*** pedagogika stredného školského veku (11-15)
*** pedagogika staršieho školského veku (15-18,19)
** pedagogika adolescentov (18-22)
** (andragogika {veda o výchove, vzdelávaní a poradenstve pre dospelých} už nepatrí medzi aplikované pedagogické vedy, ale je samostatnou vednou disciplínou v rámci vied o výchove - antropogogiky. Geragogika, je konštitujúca sa veda z andragogiky, ktorá sa zameriava na špecifiká výchovy a vzdelávania pre seniorov.) 
*podľa druhu spoločenskej činnosti:
** pedagogika podniková
** pedagogika vojenská
** pedagogika dramatická
** pedagogika hudby
** pedagogika športu
** pedagogika voľného času 
*podľa výchovných inštitúcií:
** pedagogika rodinná
** pedagogika školská
** pedagogika detských a mládežníckych organizácií

c) špeciálna pedagogika- zaoberá sa postihnutými žiakmi (zrakovo – tiflopédia, sluchovo – surdoppédia, rečovo – logopédia, rozumovo - psychopédia) a liečebná pedagogika – zaoberá sa krátkodobo postihnutými ľuďmi (úrazy...)

d) Príbuzné vedy - ktoré poskytujú pedagogike informácie o človeku, o možnostiach výchovy a vzdelávania. Patrí sem: psychológia, filozofia, sociológia, biológia a ekonomika. 

e) Hraničné vedy – svojim obsahom patria aj do pedagogiky aj do príbuznej vednej disciplíny. Nie sú to samostatné vedené disciplíny. Prelínajú sa v dvoch a viac vedách. Patrí sem:
* pedagogická psychológia  (pedagogika a psychológia) – zaoberá sa duševnými pochodmi, ktoré prebiehajú v mozgu počas učenia a vzdelávania
* sociálna pedagogika (sociológia a pedagogika) – poskytuje info o vplyve prostredia na výchovu a vzdelávanie
* školská hygiena (biológia a pedagogika) – zdravotné podmienky, za ktorých sa realizuje výchova a vzdelávanie
* filozofia vzdelávania (filozofia a pedagogika) – zaoberá sa postavením vzdelávania a pedagógov v spoločnosti
* ekonomika vzdelávania (ekonomika a pedagogika) – za akých ekonomických podmienok sa realizuje vzdelávací proces, zaoberá sa finančným zabezpečením tohto procesu.
* organizácia a riadenie školy – zaoberá sa prípravou pedagógov pre riadiace posty

Kategória:Pedagogika
Maipo (sopka)

**Maipo** je názov v súčasnosti neaktívneho stratovulkánu, nachádzajúceho sa čilsko argentínskych hraniciach, v provincii Mendoza. Na rozdiel od väčšiny okolitých vulkánov má Maipo pekný kužeľový tvar. Stavba sopky je tvorená prevažne bazaltami a andezitmi a jej vrchol je pokrytý trvalým ľadom. 

Sopka bola vybudovaná strombolsko-vulkánskymi erupciami počas holocénu na juhozápadnom okraji staršej, pleistocénnej kaldery *Diamante* s rozmermi 15&nbsp;×&nbsp;20&nbsp;km. Sopka bola v nedávnej (ešte začiatkom 20. storočia) minulosti aktívna. Erupcia jedného z parazitických kráterov v roku 1826 spôsobila prehradenie vodných tokov na dne kaldery a dala za vznik jazeru Diamante, nachádzajúceho sa v jej východnej časti.

## Iné projekty
.

## Externé odkazy
* www.volcano.si.edu - stratovulkán Maipo na Global Volcanism Program 

Kategória:Sopky Argentíny
Kategória:Sopky Čile
Kategória:Stratovulkány
Maipo

**Maipo** môže byť:
* provincia v Čile, pozri Maipo (provincia)
* sopečná kaldera na čilsko argentínskych hraniciach, pozri Maipo (sopka)
Nechen

**Nechen** () alebo **Hierakón polis** alebo **Hierakonpolis** () bolo náboženské a politické centrum Horného Egypta na konci preddynastického a začiatku dynastického obdobia. Nechen bol aj kultovým mestom sokolieho boha Hora, ktorému bol na tomto mieste zasvätený jeden z najstarších chrámov v Egypte. Aj dlho po strate svojho politického významu si udržal Nechen postavenie kultového strediska božského patróna faraónov. Pôvodné sídlisko na mieste neskoršieho mesta sa datuje do obdobia Nakáda I alebo do neskoršieho Badariánu. V čase svojho vrcholného rozvoja okolo r. 3400 pred Kr. mal Nechen aspoň 5 000 a možno až 10 000 obyvateľov.

## Vykopávky
Ruiny mesta boli po prvý raz vykopané na konci 19. storočia anglickými archeológmi J. E. Quibellom a F. W. Greenom. V hlavnej uskladňovacej komore nechenského chrámu našli dôležité protodynastické artefakty, napríklad aj Narmerovu paletu a slávnu hlavicu palcátu nesúcu meno kráľa Škorpióna.

V nedávnejšej dobe boli uskutočnené na mieste predošlých vykopávok ďalšie práce. Tím medzinárodných odborníkov pozostávajúci z archeológov, egyptológov, geológov a ďalších vedcov riadil až do svojej smrti roku 1990 Michael Hoffman, po ňom Barbara Adams z University College of London a Dr. Renee Friedmanom z Berkeley University a od roku 2001, kedy Barbara Adamsova zomrela, Dr. Friedman.

## Pevnosť
Takzvaná Pevnosť je masívna stavba z nepálených tehál, ktorú nechal vystavať kráľ Chasechemuej z 2. dynastie. Zdá sa, že bola vystavaná rovnakým spôsobom a za rovnakým účelom ako „pevnosti“ v Abyde a nemala vojenský význam. Pravý účel týchto stavieb nie je známy, ale pravdepodobne súvisel s obradmi kráľovského úradu.

Stavba bola postavená na preddynastickom pohrebisku. Vykopávky na tomto mieste, spolu s krádežami tehiel, vážne poškodili statiku múrov, čo viedlo takmer k zrúteniu objektu. Posledné dva roky sa pokúša tím pod vedením Dr. Friedmana stabilizovať objekt a vyplniť miesta hroziace rozpadom novými nepálenými tehlami.

## Externé odkazy
*http://www.hierakonpolis-online.org/





Kategória:Zaniknuté sídla v Egypte
Vecné právo (jednotlivé právo)

**Vecné právo** je jedno z absolútnych subjektívnych práv zabezpečujúcich priame (úplné alebo čiastočné) právne ovládanie individuálne určenej veci. Na Slovensku sa vecné práva riadia predovšetkým Druhou časťou Občianskeho zákonníka.

Kategória:Občianske právo
Chasut

**Chasut** () alebo **Chaset**, neskôr aj **Xois** (,  , rovnako lat.), dnes **Sachá**, je staroegyptské mesto ležiace približne uprostred delty Nílu. Bolo hlavným mestom 6. dolnoegyptského nomu.

Nachádzalo sa na ostrove vytvorenom Sebennytským a Fatnitským ramenom Nílu. Patrilo do Sebennytského nomu a neskôr bolo hlavným mestom vlastného, Xioského nomu.

Podľa Manehta pozostávala 14. dynastia, predchádzajúca na egyptskom tróne Hyksósov, zo 76 xoiských kráľov. Zdá sa, že pre svoju ťažko prístupnú polohu v močiaroch medzi dvoma pretínajúcimi sa ramenami rieky dokázala prečkať hyksósku nadvládu Egypta v nezávislosti alebo aspoň iba Hyksósom odvádzal poplatky.

Podľa niektorých geografov je Chasut totožný s Herodotovým Pepermisom. Champollion stotožnil ruiny Chasutu s dnešnou *Sachou* (*Sakkrou*), čo je arabské synonymum pre koptské a staroegyptské pomenovanie.

## Referencie

Kategória:Zaniknuté sídla v Egypte
Palomo

**Palomo** je neaktívny stratovulkán, nachádzajúci sa v centrálnej časti Čile, blízko hraníc s Argentínou. Sopka je vybudovaná na dvoch starších kalderách s rozmermi 3, resp.  v priemere a je tvorená bazaltickými andezitmi, až dacitmi, vrchol je pokrytý a rozrušený ľadovcami. Východne od nej, už na argentínskej strane sa nachádza ďalšia masívna kaldera Caldera del Atuel. Posledná erupcia nie je presne datovaná, no veľmi sviežo a zachovane vyzerajúce sopečné produkty indikujú mladý vek (pravdepodobne pár desiatok  rokov pred príchodom prvých európanov).

## Externé odkazy
* www.volcano.si.edu – stratovulkán Palomo na Global Volcanism Program 

Kategória:Sopky Čile
Kategória:Stratovulkány
Kategória:Vrchy v Andách
Kategória:Vrchy v Čile
Kategória:Štvortisícovky v Čile
Vecné právo

**Vecné právo** môže byť:
*jednotlivé absolútne právo poskytujúce priamu vládu nad vecou, napr. vlastnícke právo, pozri vecné právo (jednotlivé právo)
*časť práva zaoberajúca sa týmito právami, v rôznych systémoch sa rôzne široko chápe, pozri vecné právo (oblasť)
Risco Plateado

**Risco Plateado** je neaktívny vulkanický komplex, nachádzajúci sa v argentínskej provincii Mendoza, asi 10&nbsp;km južne od okraja kaldery Caldera del Atuel. Komplex je tvorený stratovulkánom, ktorý je preťatý kalderou s priemerom 4&nbsp;km. Prvotnú dacitovú erupčnú fázu komplexu prekrývajú bazaltovo-andezitové lávové prúdy. Parazitické troskové kužele na juhozápadnom, resp. severovýchodnom okraji kaldery sú pomerne mladé, nezvetrané.

## Externé odkazy
* www.volcano.si.edu - komplex Risco Plateado na Global Volcanism Program 

Kategória:Sopky Argentíny
Kategória:Stratovulkány
Kategória:Vrchy v Argentíne
Kategória:Vrchy v Andách
Kategória:Štvortisícovky v Argentíne
Tinguiririca

**Tinguiririca** môže byť:
* mestečko v Čile, pozri Tinguiririca (mesto)
* sopka v Čile, pozri Tinguiririca (sopka)
Gisela Rierová

**Gisela Rierová** (* 7. máj 1976, Barcelona, Španielsko) je bývalá španielska profesionálna tenistka.

## Finálové účasti na turnajoch WTA (1)

### Štvorhra - prehry (1)

## Externé odkazy

Kategória:Španielski tenisti
Kategória:Osobnosti z Barcelony
Tinguiririca (sopka)

**Tinguiririca** je v súčasnosti neaktívny stratovulkán, nachádzajúci sa v centrálnej časti Čile, neďaleko argentínskej hranice. Sopka leží na staršom, značne erodovanom pleistocénnom stratovulkáne. Vznikla v troch hlavných erupčných fázach. Jediná doložená erupcia bola zaznamenaná v roku 1917, v súčasnosti sú na západnom úbočí aktívne fumaroly a horúce pramene.

## Externé odkazy
* www.volcano.si.edu  – stratovulkán Tinguiririca na Global Volcanism Program 

Kategória:Sopky Čile
Kategória:Sopky Argentíny
Kategória:Stratovulkány
Kategória:Vrchy v Andách
Kategória:Vrchy v Čile
Kategória:Štvortisícovky v Čile
Patricia Wartuschová

**Patricia Wartuschová** (* 5. august 1978, Innsbruck, Rakúsko) je bývalá rakúska profesionálna tenistka. Počas svojej kariéry vyhrala 2 turnaje WTA v dvojhre a 6 turnajov vo štvorhre.

## Finálové účasti na turnajoch WTA (15)

### Dvojhra - výhry (2)

### Dvojhra - prehry (1)

### Štvorhra - výhry (6)

### Štvorhra - prehry (6)

## Externé odkazy

Kategória:Narodenia v 1978
Kategória:Rakúski tenisti
Planchón-Peteroa

**Planchón-Peteroa** je stratovulkanický komplex, nachádzajúci sa na hraniciach Čile a Argentíny, v čilskom regióne del Maule. Stavba sopky je tvorená viacerými prekrývajúcimi sa kalderami a stratovulkánmi.

## Geologický vývoj
Aktivita v oblasti začala v pleistocéne vybudovaním andezitovo dacitového stratovulkánu *Volcán Azufre*, po tejto fáze sa vytvoril bazaltovo andezitový stratovulkán *Planchón*. Približne pred 11&nbsp;500&nbsp;rokmi Volcán Azufre a čiastočne aj Planchón skolaboval a vytvoril masívnu 95&nbsp;km dlhú kamennú lavínu. V neskorších fázach bol stratovulkán Planchón obnovený a ako posledný sa vytvoril stratovulkán Peteroa, ležiaci v medzi Volcánom Azufre a Planchónom. Peteroa je aj jediný aktívny stratovulkán komplexu s prevažne explozívnymi sopečnými erupciami.

## Iné projekty
.

## Externé odkazy
* www.volcano.si.edu  - vulkanický komplex Planchón-Peteroa na Global Volcanism Program 

Kategória:Sopky Čile
Kategória:Sopky Argentíny
Kategória:Stratovulkány
Kategória:Aktívne sopky
Kategória:Kaldery
Kategória:Vrchy v Argentíne
Kategória:Vrchy v Čile
Kategória:Vrchy v Andách
Kategória:Štvortisícovky v Čile
Kategória:Štvortisícovky v Argentíne
Nom

**Nom** môže byť:
*administratívna jednotka v starovekom Egypte, pozri nom (Egypt)
*"nominálny", skratka

**NOM** môže byť:
*mobilná hra od GAMEVILu, pozri NOM (hra)
*Nintendo Official Magazine
*Norma Oficial Mexicana
*Novus Ordo Missae
*Nosara Airport, kód letiska v Kostarike
*Nickelodeon Original Movies

**N.O.M.** môže byť:
*National Organization for Men, stredoškolské bratstvo v USA
Caldera del Atuel

**Caldera del Atuel** je masívna, 30&nbsp;×&nbsp;45&nbsp;km široká kaldera, nachádzajúca sa v centrálnej časti Argentíny v provincii Mendoza. Jej západný okraj tvorí hranicu s Čile. Dno kaldery je pokryté asi 15-timi dacitovými dómami a približne 25-timi bazaltovo-andezitovými, až andezitovými stratovulkánmi. Niektoré stratovulkány (*Volcán Guanaqueros* na severovýchodnom a *Volcán Overo* na juhovýchodnom okraji sú pomerne mladé - holocénne.

## Zoznam vulkanických foriem kaldery del Atuel
* **Stratovulkány**
** Volcán Overo (5 050 m)
** volcán Sosneado (5 189 m)
* **Troskové kužele**
** Las Lagrimas
** Volcán Guanaqueros (4 811 m)

## Externé odkazy
* www.volcano.si.edu  - Caldera del Atuel na Global Volcanism Program 

Kategória:Sopky Argentíny
Kategória:Sopky Čile
Kategória:Kaldery
Kategória:Vrchy v Argentíne
Kategória:Vrchy v Čile
Kategória:Vrchy v Andách
Barbara Schettová

**Barbara Schettová** (* 10. marec 1976, Innsbruck, Rakúsko) je bývalá rakúska tenistka. Počas svojej kariéry vyhrala 3 turnaje WTA v dvojhre a 10 turnajov vo štvorhre.

## Finálové účasti na turnajoch WTA (25)

### Dvojhra - výhry (3)

### Dvojhra - prehry (3)

### Štvorhra - výhry (10)

### Štvorhra - prehry (9)

## Externé odkazy

Kategória:Narodenia v 1976
Kategória:Rakúski tenisti
Els Callensová

**Els Callensová** (* 20. august 1970, Antverpy, Belgicko) je bývalá belgická profesionálna tenistka. Počas svojej kariéry vyhrala 10 turnajov WTA vo štvorhre.

## Finálové účasti na turnajoch WTA (23)

### Dvojhra - prehry (1)

### Štvorhra - výhry (10)

### Štvorhra - prehry (12)

## Výsledky na grandslamových turnajoch

## Pohár Federácie (FED Cup)
Els Callensová sa zúčastnila 28 zápasov Pohára federácie za tím Belgicka s bilanciou 9-7 v dvojhre a 17-6 vo štvorhre.

## Koncoročná pozícia v rebríčku WTA(dvojhra)

## Iné projekty

## Externé odkazy

Kategória:Belgickí tenisti
Kategória:Víťazky Fed Cupu
Kategória:Osobnosti z Antverp
María Emilia Salerniová

**María Emilia Salerniová** (* 14. máj 1983, Rafaela, Argentína) je bývalá argentínska profesionálna tenistka. Počas svojej kariéry vyhrala 2 turnaje WTA vo štvorhre. Kariéru ukončila v roku 2009.

## Finálové účasti na turnajoch WTA (6)

### Štvorhra - výhry (2)

### Štvorhra - prehry (4)

## Externé odkazy

Kategória:Narodenia v 1983
Kategória:Argentínski tenisti